Nóg ŉ dag van beurtkragArgieffoto Ná ŉ onverwagte Sondag van beurtkrag het Eskom Maandag aangekondig dat hy vandag weer Fase 2-beurtkrag sal toepas. Die beurtkrag het om 09:00 begin en sal na verwagting tot 22:00 voortduur. Beurtkrag is nog nie weer sedert 9 Desember verlede jaar toegepas nie. Die kragvoorsiener het gister gesê hy was genoodsaak om beurtkrag in te stel weens ŉ tekort aan kragkapasiteit. “Ons moet ook ons noodwater- en dieselvoorraad spaar en aanvul om die moontlikheid en omvang van beurtkrag in die komende week te beperk.” Die beurtkrag Sondag was egter nie genoeg om beurtkrag vandag af te weer nie. Tydens Fase 2-beurtkrag word 2 000 MW krag op ŉ rotasiegrondslag bespaar op enige gegewe tydperk. Eskom het verbruikers herinner dat beurtkrag as laaste uitweg gebruik word om te verhoed dat die kragstelsel geheel en al ineenstort en die hele land sonder elektrisiteit gelaat word. Verbruikers wat deur hul munisipaliteit krag ontvang, kan op die bepaalde munisipaliteit se webwerf kyk vir die beurtkragskedule. Direkte Eskom-kliënte kan www.loadshedding.eskom.co.za/ besoek of die inbelsentrum by 0860 037 566 skakel.